ली ना

लि ना अथवा ली ना (चिनी: 李娜; फीनयीन: Lǐ Nà,  फेब्रुवारी २६, इ.स. १९८२) ही चीनच्या जनता-प्रजासत्ताकातील व्यावसायिक महिला टेनिस खेळाडू आहे. जानेवारी, इ.स. २०११मध्ये तिने ऑस्ट्रेलियन खुल्या टेनिस स्पर्धेच्या महिला एकेरीतील अंतिम फेरीपर्यंत धडक मारली. किम क्लिस्टर्स हिने तिला अंतिम सामन्यात हरवल्यामुळे तिला उपविजेतेपदावर समाधान मानावे लागले. मात्र लगेचच जून, इ.स. २०११मध्ये फ्रेंच खुल्या टेनिस स्पर्धेत इटालियन टेनिस खेळाडू फ्रांचेस्का स्क्यावोने हिला अंतिम फेरीत हरवत तिने महिला एकेरीचे विजेतेपद पटकावले. ग्रँडस्लॅम स्पर्धांमध्ये एकेरीचे अजिंक्यपद पटकावणारी ती पहिली आशियाई खेळाडू ठरली.

विंबल्डन खुल्या टेनिस स्पर्धेच्या इ.स. २००६ सालातील मोसमात उपउपांत्य फेरीत पोचून अशी कामगिरी करणारी पहिली चिनी खेळाडू होण्याचा मान तिने पटकावला. इ.स. २००९ सालातील अमेरिकन खुल्या टेनिस स्पर्धेत, तर इ.स. २०१० साली पुन्हा एकदा विंबल्डन खुल्या टेनिस स्पर्धेत तिने उपउपांत्य फेरीपर्यंत दौड मारली.

२०१४ सालच्या ऑस्ट्रेलियन ओपन स्पर्धेत विजय मिळवून ली ने आपले दुसरे एकेरी ग्रँडस्लॅम अजिंक्यपद मिळवले.

 कारकीर्द 
 ग्रँड स्लॅम अंतिम फेऱ्या 
निकालवर्षस्पर्धाप्रकारप्रतिस्पर्धीस्कोअरउपविजयी२०११ऑस्ट्रेलियन ओपनहार्ड किम क्लाइस्टर्स6–3, 3–6, 3–6विजयी२०११फ्रेंच ओपनक्ले फ्रांचेस्का स्कियाव्होनी6–4, 7–6<sup>(7–0)उपविजयी२०१३ऑस्ट्रेलियन ओपनहार्ड व्हिक्टोरिया अझारेन्का 6–4, 4–6, 3–6 विजयी२०१४ऑस्ट्रेलियन ओपनहार्ड डॉमिनिका सिबुल्कोवा 7–6(7–3), 6–0

बाह्य दुवे

वर्ग:महिला टेनिस खेळाडू
वर्ग:चीनच्या महिला टेनिस खेळाडू
वर्ग:स्त्री चरित्रलेख